Diari Oficial de la Generalitat Valenciana


Sumari del DOGV 9232, del 10-12-2021 (2021/12341)

RESOLUCIÓ de 3 de desembre de 2021, de la directora general d'Innovació Educativa i Ordenació, de concessió de subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives, dirigides a la població escolar entre tres i díhuit anys, convocades per la Resolució de 23 de setembre de 2021, de la Conselleria d'Educació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12351


Data del document
:   03-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 de desembre de 2021, de la directora general d'Innovació Educativa i Ordenació, de concessió de subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives, dirigides a la població escolar entre tres i díhuit anys, convocades per la Resolució de 23 de setembre de 2021, de la Conselleria d'Educació, Cultura i Esport. [2021/12185]  
  
  
Per l'Ordre 25/2021, d'1 d'agost, de la Conselleria d'Educació, Cultura i Esport, es van establir les bases reguladores de les subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives dirigides a la seua població escolar d'entre tres i díhuit anys (DOGV 9145, 06.08.2021).  
La base primera de l'esmentada ordre disposa que el procediment de concessió, per concurrència competitiva, s'iniciarà d'ofici mitjançant una convocatòria pública adoptada per resolució de l'òrgan competent i publicada en el Diari Oficial de la Generalitat Valenciana.  
Per Resolució de 23 de setembre de 2021, de la Conselleria d'Educació, Cultura i Esport (DOGV 9183, 28.09.2021), es van convocar subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives dirigides a la població escolar d'entre tres i díhuit anys.  
  
D'acord amb el punt resolutiu segon de la convocatòria, l'import global màxim d'aquesta convocatòria és de 5.940.000 euros. La quantitat esmentada es finançarà a càrrec de la línia de subvenció S8590000, de l'aplicació pressupostària 03.56.81.884.86, capítol IV prevista en la Llei 4/2020, de 30 de desembre, de pressupostos de la Generalitat per a l'exercici 2021.  
D'acord amb la base novena de l'Ordre 25/2021, d'1 d'agost, i del punt resolutiu huité de la Resolució de 23 de setembre de 2021, es van publicar en la web de la Conselleria d'Educació, Cultura i Esport https://ceice.gva.es/va/web/madres-padres-alumnos/subvenciones i en la seu electrònica de la Generalitat, https://sede.gva.es, les relacions d'entitats sol·licitants que havien estat admeses (annex I) i les que havien d'esmenar determinats aspectes de la sol·licitud presentada (annex II) per tal que les entitats que s'indicaven en l'annex II així com les entitats que s'havien omés per no figurar en cap relació esmenaren la falta i/o acompanyaren els documents que s'indicaven en el requeriment, en el termini de 5 dies hàbils des de la seua publicació, per ser-hi aplicable la tramitació d'urgència al procediment de concessió d'aquestes subvencions a l'empara del que disposa l'article 33 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC) i que va ser acordada amb data 20 d'octubre de 2021 per Resolució de la Subdirecció General d'Innovació i Qualitat Educativa.  
  
Tal com preveu la base 11 de l'ordre de bases, l'avaluació de les sol·licituds de concessió de subvencions ha sigut realitzada per la comissió d'avaluació constituïda a l'efecte que, després de l'estudi i revisió de la totalitat de sol·licituds presentades, ha emés el corresponent informe, que conté una relació ordenada de sol·licituds d'acord amb els criteris establits en les bases reguladores i en l'apartat segon del punt resolutiu nové de la resolució de convocatòria, i proposa a l'òrgan instructor d'aquest procediment la relació de les entitats beneficiàries amb el límit del crèdit existent en la convocatòria. Així mateix, l'informe de la comissió d'avaluació conté una relació de sol·licituds que no han sigut valorades per considerar que hi concorren motius per a la seua exclusió.  
  
D'acord amb el que estableix la base 10 de l'Ordre 25/2021, d'1 d'agost i el punt resolutiu nové de la Resolució de convocatòria, de 23 de setembre, per a la concessió de les subvencions s'han examinat en un únic procediment totes les sol·licituds presentades en el termini establit i s'ha aplicat per a l'atorgament de la subvenció els criteris objectius referits en el punt segon de l'esmentat punt resolutiu nové.  
  
D'acord amb el procediment establit en l'apartat segon del punt resolutiu desé de la Resolució de 23 de setembre de 2021, a la vista de l'informe emés per la Comissió Avaluadora, la Subdirecció General d'Innovació i Qualitat Educativa, com a òrgan instructor, ha elevat a aquesta direcció general la proposta de resolució per a la concessió d'aquestes subvencions, que van ser convocades mitjançant Resolució de 23 de setembre de 2021.  
En vista de tot això, per delegació del conseller d'Educació, Cultura i Esport, resolc:  
  
Primer  
Concedir a càrrec a l'aplicació pressupostària 51.94.96.711.66, línia de subvenció S8590000 de la Conselleria d'Educació, Cultura i Esport, subvencions per import global de 5.940.000,00 euros distribuïts entre els 473 municipis de la Comunitat Valenciana que s'indiquen en l'annex I de la present resolució, per les quantitats que s'indiquen; de la qual cosa resulta una quantitat total de 5.939.999,89 euros i un romanent de 0,11 euros.  
  
Segon  
Desestimar les sol·licituds presentades per les entitats que figuren en l'annex II, per les causes que s'hi indiquen.  
  
Tercer  
Es lliurarà el 100 % de la subvenció i s'abonarà íntegrament el seu import a les entitats beneficiàries una vegada publicada la resolució de concessió, d'acord amb l'exempció aprovada en l'article 44.2.i de la Llei 4/2020, de 30 de desembre, de pressupostos de la Generalitat per a l'exercici 2021. Així mateix i d'acord amb el que es preveu en l'article 171.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'eximeixen les persones beneficiàries de la presentació de garanties pel pagament anticipat de les ajudes, atés que aquestes són administracions territorials.  
  
No podrà realitzar-se el pagament de la subvenció quan la persona beneficiària no es trobe al corrent en el compliment de les seues obligacions tributàries i amb la Seguretat Social, siga deutora per resolució de procedència de reintegrament o no estiga al corrent de l'obligació de retre comptes anuals davant la Sindicatura de Comptes, d'acord amb el que es disposa en l'article 199.4 de la Llei 8/2010, de 23 de juny, de règim local de la Comunitat Valenciana.  
  
Quart  
D'acord amb la base 14 de les bases reguladores de la subvenció, el termini mínim de 15 dies per a la presentació de la justificació començarà a comptar des de la data que assenyale la resolució de concessió de la subvenció. A aquests efectes, el termini de justificació començarà a comptar a partir del dia 24 de juny de 2022 i finalitzarà el 25 de juliol de 2022, ambdós inclosos.  
Els municipis beneficiaris d'aquesta subvenció hauran de complir les obligacions i normes de justificació previstes en l'Ordre 25/2021, d'1 d'agost, de la Conselleria d'Educació, Cultura i Esport, per la qual s'aproven les bases reguladores per a la concessió d'aquestes subvencions (DOGV 9145, 06.08.2021), així com en la Resolució de 23 de setembre de 2021, de la Conselleria d'Educació, Cultura i Esport (DOGV 9183, 28.09.2021) de convocatòria de les esmentades subvencions.  
  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos a comptar des de l'endemà de la publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant d'aquest mateix òrgan en el termini d'un mes computat en els mateixos termes, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que estimen pertinent.  
  
  
València, 3 de desembre de 2021.- La directora general d'Innovació Educativa i Ordenació: Reis Gallego Perales.